BBL โบรกฯชูหุ้น Top Pick กลุ่มธนาคาร-คาดกำไรสุทธิเฉลี่ย 3 ปีข้างหน้าโตดีแนะซื้อ
BBL โบรกฯชูหุ้น Top Pick กลุ่มธนาคาร-คาดกำไรสุทธิเฉลี่ย 3 ปีข้างหน้าโตดีแนะซื้อ
13 พ.ย. 2561

บล.ไอร่า ระบุในบทวิเคราะห์วันนี้(13พ.ย.) ว่า ธนาคารกรุงเทพ จำกัด (มหาชน) หรือ BBL ภายใต้ภาพรวมเศรษฐกิจปี’62 ที่คาดยังได้รับปัจจัยหนุนจากโครงการลงทุนภาครัฐ และคาด BBL มีความน่าสนใจและได้เปรียบเมื่อเทียบกับธนาคารคู่แข่ง ทั้ง (1) ต้นทุนเงินฝากที่ต่ำ และ (2) ฐานเงินทุนที่ใหญ่ ซึ่งสามารถรองรับการปล่อยสินเชื่อขนาดใหญ่ได้ ทำให้เลือก BBL เป็นหุ้น Top Pick ในกลุ่มธนาคาร และเป็นโอกาสในการเข้าสะสมในช่วงที่ราคาหุ้นปรับลดลงตามภาพรวมตลาดที่ยังมีความผันผวน
นอกจากนี้ BBL เป็น 1 ใน 2 ธนาคารขนาดใหญ่ ได้รับประโยชน์จากดอกเบี้ยขาขึ้นมากที่สุด ภายใต้สัดส่วนสินเชื่อ อิงดอกเบี้ยลอยตัว สูงถึง 85% ของสินเชื่อรวม ขณะเดียวกันความร่วมมือกับ AIA ช่วยหนุนรายได้ที่ไม่ใช่ดอกเบี้ยของ BBL ทั้ง Commission Fee และ Profit Sharing คาดเข้ามาชดเชยรายได้ค่าธรรมเนียมจากสงครามฟรีค่าธรรมเนียม คาด BBL ได้รับผลกระทบน้อยกว่าธนาคารคู่แข่ง คาดกำไรสุทธิเฉลี่ย 3 ปีข้างหน้า เติบโต ประมาณ 6.0% ประเมินราคาเป้าหมายปี’62 ที่ 242.00 บาท อิงวิธี GGM ที่ PBV 1.03X